ddrg/super_eurlex huggingface dataset:
Virallinen lehti nro C 323 , 04/12/1995 s. 0116



B4-1366, 1381, 1397 ja 1412/95 Päätöslauselma ihmisoikeuksien ja demokraattisten oikeuksien kunnioittamisen tarpeesta Slovakiassa Euroopan parlamentti, joka A. on vakavasti huolissaan siitä, että Slovakian pääministeri Meciar yritti jälleen erottaa demokraattista unionia edustavat Slovakian kansalliskokouksen jäsenet, vaikka korkein oikeus on julistanut heidän valintansa lailliseksi, B. on vakavasti huolissaan siitä, että kolme poliisia, jotka nimitettiin yksi toisensa jälkeen tutkimaan presidentti Kovacin pojan sieppausta ja huonoa kohtelua, erosi, erotettiin tai asetettiin tutkinnan alaiseksi heidän pyrittyään tutkimaan salaisen poliisin osuutta asiassa, ja panee huolestuneena merkille, että tietyt poliittiset puolueet jatkuvasti pyrkivät pakottamaan valtionpäämiehen virastaan, C. on huolissaan siitä, että monet poliitikot ja toimittajat, jotka pyrkivät tutkimaan tätä asiaa, ovat saaneet nimettömiä uhkauksia, jotka useissa tapauksissa ovat johtaneet jopa fyysiseen ahdisteluun, ja että poliisin tätä ahdistelua koskevia tutkimuksia on viivytetty, D. on huolissaan siitä, että Slovakian kansalliskokouksessa edustettuina olevat oppositiopuolueet eivät ole asianmukaisesti edustettuina parlamentin johtoelimissä kaikissa Euroopan unionin jäsenvaltioissa sekä muissa demokraattisia perinteitä omaavissa maissa vallitsevan hyvän demokraattisen käytännön mukaisesti, E. ottaa huomioon, että Slovakian tasavalta on allekirjoittanut Eurooppa- sopimuksen EU:n kanssa, ja että demokraattisten periaatteiden noudattaminen ja ihmisoikeuksien kunnioittaminen muodostavat tämän sopimussuhteen ratkaisevan perustan; Euroopan parlamentti, joka 1. Vaatii, että Slovakian hallitus luopuu yrityksistään riistää Slovakian kansalliskokouksen demokraattisesti valituilta jäseniltä heidän paikkansa; 2. Vaatii, että Slovakian poliisin sallitaan suorittaa loppuun tutkimukset, jotka koskevat tasavallan presidentin pojan sieppausta ilman poliittisten tahojen sekaantumista; 3. Kehottaa pääministeri Meciaria takaamaan kaikille kansalaisille oikeuden vapaaseen mielipiteiden ilmaisemiseen tiedotusvälineissä ja julkisuudessa poliittisista näkemyksistä riippumatta; 4. Painottaa Slovakian tasavallan hallitukselle, että jos se edelleen noudattaa politiikkaa, joka osoittaa riittämätöntä kunnioitusta demokratiaa, ihmisoikeuksia ja vähemmistöjen oikeuksia sekä laillisuusperiaatetta kohtaan, Euroopan unionin on harkittava uudelleen Eurooppa-sopimukseen liittyviä avustamis- ja yhteistyöohjelmiaan, jotka saatetaan joutua keskeyttämään; 5. Kehottaa EU:n ja Slovakian tasavallan parlamentaarista sekavaliokuntaa keskustelemaan kaikista näistä asioista kaikkien Slovakian kansalliskokouksessa edustettuina olevien Slovakian poliittisten puolueiden edustajien kanssa, ja korostaa että kaikki näissä kokouksissa tehtävät johtopäätökset heijastelevat Euroopan parlamentin ilmaisemaa syvää huolestuneisuutta; 6. Kehottaa puhemiestään välittämään tämän päätöslauselman neuvostolle, komissiolle, Slovakian tasavallan presidentille ja hallitukselle, Slovakian kansalliskokoukselle sekä Euroopan neuvoston ja OSCE:n pääsihteereille.
Virallinen lehti nro C 151 , 19/06/1995 s. 0289



B4-0743, 0748, 0770, 0785, 0791, 0819, 0831 ja 0843/95 Valaanpyynti ja kansainvälisen valaanpyyntikomission seuraava kokous Euroopan parlamentti, joka A. ottaa huomioon Dublinissa 29. toukokuuta 1995 alkavassa kansainvälisen valaanpyyntikomission seuraavassa kokouksessa keskusteltavien päätösten merkityksen, B. ottaa huomioon Euroopan parlamentin kannan; se on toistamiseen ilmoittanut vastustavansa kaupallista valaanpyyntiä ja kannattavansa toistaiseksi voimassa olevaa valaanpyyntikieltoa, C. korostaa, että Norja ja Japani ovat edelleen ainoat kaksi maata, jotka jatkavat valaiden tappamista, D. ottaa huomioon Esbjergissä (Tanska) 8. - 9. kesäkuuta 1995 pidettävän neljännen Pohjanmeren ympäristöä käsittelevän ministerikokouksen, jossa keskustellaan ja tehdään päätöksiä kemikaalien ja käytöstä poistettujen öljynporauslauttojen upottamisesta mereen, mikä häiritsee meriympäristön herkkää ekologista tasapainoa, Euroopan parlamentti, joka 1. Vahvistaa jälleen vastustavansa kaikkien uhanalaisina pidettyjen valaslajien tappamista kaupallisessa tarkoituksessa; 2. Kehottaa komissiota laatimaan kertomuksen viimeisimpien tieteellisten tietojen perusteella valaiden ja muiden lajien vuorovaikutuksesta meriympäristössä; 3. Toistaa vaatimuksensa valaiden suojelualueesta Etelämerellä ja vaatii kaikkia maita kunnioittamaan tätä suojelualuetta; 4. Kehottaa komissiota ilmaisemaan kansainväliselle valaanpyyntikomissiolle EU:n tuen kaupallisen valaanpyynnin väliaikaisen kiellon jatkamiselle; 5. Kiinnittää kansainvälisen valaanpyyntikomission jäsenten huomion valaskannoista tehtyihin erilaisiin arvioihin ja tarpeeseen valvoa järjestelmällisesti norjalaisten tutkijoiden tuottamaa tietoa; korostaa tarvetta ylläpitää tiukasti valaskantoja koskevien arvioiden ja vuosittaisten pyyntikiintiöiden välinen tasapaino «tarkistetun hallintomenettelyn» avulla; 6. Ilmaisee syvän huolestumisensa ja vastustaa suunniteltua ölynporauslauttojen upottamista Atlantin valtamereen Irlannin länsipuolella, mikä tarkoituksellisesti saastuttaa meriympäristöä; 7. Pyytää komissiota toteuttamaan kaikki mahdolliset toimenpiteet estääkseen «Brent Sparin» ja muiden öljynporauslauttojen upottamisen ja kehottaa neljättä Pohjanmeren ympäristöä käsittelevään ministerikokousta toimimaan tämän asian osalta samalla tavalla; 8. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille, kansainvälisen valaanpyyntikomission jäsenille sekä neljänteen Pohjanmeren ympäristöä käsittelevään ministerikokoukseen osallistuvien valtioiden hallituksille.
Virallinen lehti nro C 089 , 10/04/1995 s. 0162



B4-0422, 0481, 0482, 0483, 0490 ja 0491/95 Päätöslauselma espanjalaisen Estai-kalastusaluksen laittomasta pidätyksestä Euroopan parlamentti, joka - ottaa huomioon 18. marraskuuta 1994 antamansa päätöslauselman hiljattain tehdystä sopimuksesta vuoden 1995 kalastuskiintiöistä LAKJ:n vesillä ((EYVL C 341, 5.12.1994, s. 262)) sekä 16. helmikuuta 1995 antamansa päätöslauselman grönlanninpallasta koskevien suurimpien sallittujen pyyntimäärien jakamisesta LAKJ:n vesillä vuonna 1995 ((Kyseisen istunnon pöytäkirja, II osa, 6 kohta)), A. on huolestunut siitä, että Kanadan viranomaiset ovat 9. maaliskuuta 1995 voimakeinoja käyttäen lainvastaisesti pidättäneet espanjalaisen kalastusaluksen «Estain», kun alus oli laillisesti kalastamassa grönlanninpallasta Luoteis-Atlantin kalastusjärjestön (LAKJ) kansainvälisillä vesillä, mikä on hyökkäys yhteisön laivastoa vastaan ja rikkoo kansainvälistä merioikeutta ja LAKJ-yleissopimusta, B. ottaa huomioon, että neuvosto ja komissio keskeyttivät kaikki neuvottelut Kanadan kanssa siihen asti, kunnes alus ja sen miehistö vapautettiin, C. palauttaa mieliin, että yhteiseen kalastuspolitiikkaan kuuluu perustavaa laatua oleva suojelutehtävä, ja katsoo, että on tarpeellista laatia yhä pidemmälle kehitettyjä menetelmiä kansainvälisen yhteistyön varmistamiseksi uhanalaisten kalalajien suojelussa maailmanlaajuisesti, 1. Tuomitsee Kanadan hallituksen tästä välikohtauksesta, joka on lainvastainen teko kansainvälisillä vesillä; 2. Vakuuttaa solidaarisuuttaan pidätetyn aluksen miehistölle ja pahoittelee syvästi sietämättömiä olosuhteita, joissa miehistön jäsenet vietiin St Johnin satamaan; 3. Kehottaa komissiota ja neuvostoa pysymään kannoissa, jotka ne ovat omaksuneet puolustaakseen lujasti merioikeuden periaatteita ja LAKJ:n alueella toimivan yhteisön kalastuslaivaston oikeuksia luottaen siihen, että selkkaukseen voidaan löytää neuvotteluratkaisu kansainvälistä merioikeutta noudattaen; 4. Pyytää neuvostoa ja komissiota ryhtymään kiireellisesti diplomaattisiin toimiin viimeisimmän EU:n ja Kanadan välillä käydyn kalastuskiistan laajenemisen estämiseksi, 5. Kehottaa yhteisön elimiä ja jäsenvaltioita päättäväisesti tukemaan kaikkia laillisia toimia Kanadaa kohtaan, erityisesti diplomatian, kaupallisella ja yhteistyöhön liittyvällä alalla; 6. Ilmoittaa olevansa yhtä mieltä komission kanssa ylimääräisen kokouksen pyytämisestä LAKJ-kalastuskomitealta sopimuspuolten välille syntyneen kalastuskiistan ratkaisemiseksi; 7. Huomauttaa, että sopimusvelvoitteita rikkoneen osapuolen on korvattava kaikki mahdolliset «Estai»-alukselle koituneet vahingot; 8. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille sekä Kanadan hallitukselle ja parlamentille.
Virallinen lehti nro C 043 , 20/02/1995 s. 0089



B4-0033, 0041 ja 0082/95 Päätöslauselmaesitys riippumattomien tiedotusvälineiden tilanteesta entisen Jugoslavian alueella Euroopan parlamentti, - ottaen huomioon aikaisemmat aiheesta hyväksymänsä päätöslauselmat ja erityisesti päätöslauselmansa 15 joulukuuta 1994 Belgradin 'Borba'- päivälehdestä ((pöytäkirja 15.12.1994, osa II, kohta 13(f))), A. huolestuneena Milosevitsin johtamasta politiikasta, joka luo täydellisen mielipidemonopolin Serbiaan, koska hallitus valvoo jo nyt suorasti tai epäsuorasti radiota, televisiota ja kaikkia sanomalehtiä, B. ottaen huomioon lähinnä verotukseen liittyvät väärinkäytökset, joiden avulla Kroatian satiirisen 'Feral Tribune'- aikakausjulkaisun toimintaa vaikeutettiin, C. tietoisena riippumattomien tiedotusvälineiden avainroolista kansan tiedottamisessa ja epäluulojen torjumisessa, 1. Pyytää Euroopan parlamenttia, neuvostoa ja komissiota käyttämään poliittisia ja taloudellisia keinoja helpottaakseen riippumattomien tiedotusvälineiden olemassaoloa sekä toimintaa entisen Jugoslavian alueella; 2. Vaatii, että Serbiaan ja Montenegroon kohdistuvien sanktioiden helpottamista koskeviin ehtoihin tulee kuulua riippumattomien tiedotusvälineiden mahdollisuudet jatkaa näissä maissa, mutta uskoo että painettuun sanaan sekä TV-varusteisiin kohdistettujen sanktioiden helpottamista tulisi harkita, edellyttäen että nämä kanavoidaan muiden kuin hallitusten välisten järjestöjen (NGO) eikä Milosevitsin viranomaisten kautta; 3. Pyytää vapaiden tiedotusvälineiden toimituksia, kuten julkaisujärjestöjä ja lehtimiehiä koko Euroopassa tukemaan kollegiaalisesti riippumattomia tiedotusvälineitä entisen Jugoslavian alueella, ja tätä kautta helpottamaan molemminpuolista informaation kulkua; 4. Pyytää puhemiestään välittämään tämän päätöslauselman komissiolle, neuvostolle, Jugoslavian federaation hallitukselle, Kroatian hallitukselle, Bosnia-Herzegovinan hallitukselle, Euroopan neuvoston sihteeristölle, ETY- järjestölle sekä YK:n sanktioiden valvontakomitealle.
19.

panee huolestuneena merkille sisäisen valvonnan vuotta 2020 koskevassa arvioinnissa esittämän päätelmän, jonka mukaan sisäisen valvonnan järjestelmä on osittain vaikuttava osa-alueen 3 ”valvontatoimet” ongelman vuoksi, koska toiminnan jatkuvuutta koskeva suunnitelma on vanhentunut ja toiminnan jatkuvuuden testaaminen on ollut puutteellista vuodesta 2015; palauttaa mieliin sekä komission sisäisen tarkastuksen yksikön että tilintarkastustuomioistuimen havainnot ja suositukset ja kehottaa instituuttia ottamaan nämä havainnot huomioon sisäisen valvonnan järjestelmän arvioinnissa, ellei sitä ole jo tehty; panee tyytyväisenä merkille instituutin toteuttamat lieventävät toimenpiteet ja kehottaa instituuttia tiedottamaan vastuuvapauden myöntävälle viranomaiselle saavutetusta edistyksestä; panee huolestuneena merkille, että instituutti ei ole suorittanut toimien ja talousarvion toteuttamisen jälkitarkastuksia syyskuusta 2016 lähtien;
18.

panee merkille, että asetuksen (EU) 2016/300 5 artiklan nojalla EU:n korkean tason julkisen viran haltijoilla, muun muassa tilintarkastustuomioistuimen jäsenillä, on toimikautensa ajan oikeus asuntokorvaukseen, joka on 15 prosenttia heidän peruspalkastaan; tiedostaa, että mainitussa asetuksessa ei säädetä ehtoja asuntokorvauksen maksamiselle, vaan se maksetaan yksinomaan sillä perusteella, että sen saaja on korkean tason julkisen viran haltija; toteaa, että lähestymistapa perustuu asetuksen (EU) 2016/300 sanamuotoon, ja ymmärtää, että neuvosto yksin voi muuttaa kyseistä asetusta; katsoo kuitenkin, että asuntokorvauksen on oltava johdonmukainen asettautumiskorvauksen kanssa, mistä seuraa, että sekin on kytkettävä henkilöstösääntöjen 20 artiklan määräykseen, samalla kun otetaan huomioon kunkin korvauksen erillinen tarkoitus; korostaa tässä yhteydessä, että asuntokorvauksen tulkinnassa täytyy ottaa huomioon myös tilintarkastustuomioistuimen tarkistettujen toimintasääntöjen 10 artikla sitoutumisesta ja lojaalisuudesta sekä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä Euroopan unionin tuomioistuimen perussäännöstä tehdyssä pöytäkirjassa N:o 3 oleva 14 artikla, jonka mukaan tuomarit ovat velvollisia asumaan unionin tuomioistuimen kotipaikkakunnalla;
24.

on tyytyväinen edistymiseen tilintarkastustuomioistuimen aiempina vuosina esittämien huomautusten ja parlamentin vastuuvapauspäätöslauselmien noudattamisessa ja siihen, että virasto on pannut asianmukaisesti täytäntöön tilintarkastustuomioistuimen suosituksen hakemusten asianmukaisesta arvioinnista palvelukseenottomenettelyissä; muistuttaa, että jäljellä olevien neljän huomautuksen osalta työ on vielä kesken; kehottaa virastoa tehostamaan toimiaan toteuttaakseen korjaavia toimenpiteitä tilintarkastustuomioistuimen jäljellä olevien huomautusten osalta;
D.

ottaa huomioon, että FCH2-yhteisyrityksen osakkaat ovat komission edustama unioni, New Energy World Industry Grouping AISBL -teollisuusryhmittymä (jäljempänä ’teollisuusryhmittymä’), joka nimettiin vuonna 2016 uudelleen Hydrogen Europe -teollisuusryhmittymäksi, ja New European Research Grouping on Fuel Cells and Hydrogen AISBL -tutkimusryhmittymä (jäljempänä ’tutkimusryhmittymä’), joka nimettiin vuonna 2018 uudelleen Hydrogen Europe -tutkimusryhmittymäksi;
27.

panee merkille, että oikeusasiamies on ottanut käyttöön toimintaperiaatteita, jotka koskevat vanhempainvapaata (2004), etätyötä (2016) ja osa-aikatyötä (2019); katsoo, että covid-19-pandemiasta saatujen kokemusten perusteella hybridityöjärjestelyjä koskevia toimintaperiaatteita olisi tarvittaessa tarkistettava, jotta voidaan lisätä toimielimen häiriönsietokykyä ja tehokkuutta ja turvata samalla henkilöstön jäsenten hyvinvointi ja tyytyväisyys; on tässä yhteydessä tietoinen siitä, että oikeusasiamies on tarkistanut sekä joustavaa työaikaa että etätyötä koskevia toimintaperiaatteitaan ja että uusi etätyötä koskeva päätös on jo hyväksytty jo vuonna 2021 henkilöstön edustajien kuulemisen jälkeen;
2.

panee tilintarkastustuomioistuimen huomautusten perusteella merkille, että neljän viime vuoden aikana virastolla on ollut runsaasti maksuviivästyksiä ja että vuonna 2020 11 prosenttia maksuista viivästyi; panee merkille, että vuonna 2020 viivästyneiden maksujen osuus väheni 7 prosenttiyksikköä, sillä maksuviivästysten määrä oli vuonna 2019 ollut 18 prosenttia; panee merkille, että maksuviivästysten määrää vuonna 2020 koskevaan lukuun sisältyvät edelleen vuodelta 2019 siirretyt viivästyneet maksut; panee merkille, että ilman tätä kasaumaa lakisääteisestä määräajasta viivästyneiden ja vuoden 2020 toimintaan liittyvien maksujen osuus vuonna 2020 olisi ollut 3 prosenttia; panee merkille, että maksuviivästykset liittyivät useimmiten työpajoihin osallistumisesta aiheutuvien matkakulujen korvaamiseen; panee merkille viraston vastauksen, jossa todettiin, että henkilöstöä osoitettiin lisää huolehtimaan maksujen käsittelystä ja siitä, että vuodelta 2019 kertynyt suma saataisiin purettua kokonaisuudessaan vuoden 2020 aikana; panee merkille, että virasto päätti myös tutkia mahdollisuutta ulkoistaa asiantuntijoille ja työpajoihin osallistuville maksettavien kulujen korvaukset komission maksutoimistolle; toteaa jälleen, että maksuviivästystilanteeseen on puututtava ja tilintarkastustuomioistuimen kuvaamaa taloudellista ja maineeseen liittyvää riskiä on lievennettävä;
O.

ottaa huomioon, että ilmailualan panos Suomen talouteen on merkittävä, sillä sen osuus on 3,2 prosenttia kokonaisbruttokansantuotteesta (12), ja että maan suurimman lentoyhtiön Finnairin työntekijävähennyksillä on vakava vaikutus Helsingin ja Uudenmaan alueeseen ja koko kansantalouteen;
25.

on tietoinen neuvoston keskeisestä roolista unionin toimielinten ja elinten ja erityisesti Eurooppa-neuvoston, komission, tuomioistuimen ja neuvoa-antavien komiteoiden (alueiden komitea ja Euroopan talous- ja sosiaalikomitea) nimityspäätöksiä koskevissa menettelyissä; suosittelee vahvasti sen roolin arviointia unionin hyväksymät eettiset periaatteet, kuten lahjomattomuus ja ihmisarvo, huomioon ottaen; muistuttaa tilintarkastustuomioistuimen lausunnosta, jonka mukaan eettinen toiminta edistää moitteetonta varainhoitoa ja lisää yleisön luottamusta julkiseen valtaan, mikä on välttämätöntä, jos halutaan, että julkisen vallan politiikat onnistuvat, ja erityisesti, että aina ”kun Euroopan unionin toimielinten ja elinten jäsenet ja henkilöstö käyttäytyvät epäeettisesti, tapaus herättää suurta mielenkiintoa julkisuudessa ja vähentää luottamusta EU:hun”; katsookin tarpeelliseksi välttää sellaisten ehdokkaiden nimittämistä unionin toimielinten ja elinten jäseniksi, jotka ovat vaaraksi koko unionin maineelle, kuten Euroopan petostentorjuntaviraston mukaan epäeettisesti toimineet ehdokkaat tai ehdokkaat, joita vastaan on vireillä oikeusprosessi;
15.

toteaa, että sukupuolten tasapuolinen edustus on tyydyttävää viranomaisen ylemmässä johdossa, kun kolme jäsentä viidestä on naisia; panee kuitenkin merkille, että viranomaisen johtokunnassa neljä jäsentä viidestätoista on naisia; pyytää komissiota ja jäsenvaltioita ottamaan huomioon, että on tärkeää varmistaa sukupuolten tasapuolinen edustus nimitettäessä jäseniä viranomaisen johtokuntaan; panee huolestuneena merkille viranomaisen henkilöstön maantieteellisen epätasapainon, sillä yhden kansallisuuden osuus koko henkilöstöstä on 46,49 prosenttia; kannustaa viranomaista toteuttamaan lisätoimenpiteitä entistä paremman maantieteellisen tasapainon varmistamiseksi mutta panee merkille toteutetut toimet;
10.

muistuttaa, että on tärkeää lisätä paitsi säätiön sisäisen toiminnan ja hallinnoinnin digitalisaatiota myös nopeuttaa menettelyjen digitalisointia; korostaa, että säätiön on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltyjen tietojen verkkoturvallisuuteen kohdistuvat riskit;
16.

toteaa tilintarkastustuomioistuimen kertomuksesta, että yhteisyrityksen hallintoneuvosto nimitti vuonna 2019 tilapäisen työryhmän tarkastelemaan raportointijärjestelmäänsä ja että työryhmä ehdotti uuden ansaitun arvon analyysijärjestelmän (EVM) käyttöönottoa, jonka yhteisyrityksen hallintoneuvosto hyväksyi huhtikuussa 2019; panee kuitenkin huolestuneena merkille, että ehdotetussa EVM-järjestelmässä ei oteta huomioon kaikkia riippumattomien asiantuntijoiden suosituksia eikä siinä anneta selkeää tietoa siitä, millaista teknistä edistystä on tähän mennessä saatu aikaan toteutuneita kuluja vastaan kaikkien yhteisyrityksen ITER-hankkeen toteuttamista koskevien toimitusvelvoitteiden osalta; panee tilintarkastustuomioistuimen kertomuksesta merkille, että kun otetaan huomioon uuden EVM-järjestelmän merkitys tuloksellisuuden seuraamisessa, on ratkaisevan tärkeää, että yhteisyritys tarkkailee sen vaikuttavuutta toteutusvaiheessa ja tiedottaa hallintoneuvostolle kaikista merkittävistä ongelmista; korostaa, että EVM-järjestelmä on jäsenvaltioista koostuvan yhteisyrityksen hallintoneuvoston vaatimusten mukainen ja että se on nimittänyt erityisen työryhmän suunnittelemaan EVM-järjestelmää yhteisyrityksen erityispiirteiden mukaisesti; panee yhteisyrityksen vastauksesta merkille, että EVM on nyt vakaa ja että se on tulosta laajasta vuorovaikutuksesta monivuotisen suunnitteluasiantuntijoiden tilapäisen työryhmän (jäljempänä ’ryhmä’) kanssa; panee merkille ryhmän suosituksen, että oppikirjamaisia ansaitun arvon analyysia koskevia toimenpiteitä ei suositella yhteisyrityksen erityisominaisuuksien ja toimenpiteiden täytäntöönpanoon tarvittavan vaivannäön vuoksi ja että ansaitun arvon analyysia koskevia toimenpiteitä pitäisi sen sijaan käyttää yhteisyrityksen suorituskyvyn seuraamiseen; toteaa lisäksi, että yhteisyrityksen mukaan tältä osin ei tarvita lisätoimia, koska se on noudattanut täysin monivuotisen suunnittelun ryhmän päätöksiä; panee tyytyväisenä merkille, että yhteisyritys on siirtynyt johdonmukaisempaan raportointiin hankkeiden tuloksellisuudesta ottamalla käyttöön hanke-esitteen; kehottaa yhteisyritystä laajentamaan EVM-järjestelmää kriteereillä, joita käytetään riippumattomien asiantuntijoiden suositusten analysoinnissa, ja varmistamaan, että hanke-esite on julkisesti saatavilla;
11.

toteaa, että virastolle on annettu merkittävä rooli Euroopan sosiaalisten oikeuksien pilarissa vahvistettujen periaatteiden täytäntöönpanossa; panee tyytyväisenä merkille, että virasto on vahvasti sitoutunut varmistamaan, että kaikilla työntekijöillä on samat työterveyttä ja -turvallisuutta koskevat oikeudet yrityksen koosta ja sopimuksen tai työsuhteen tyypistä riippumatta;
D.

ottaa huomioon, että EGR:n määrärahojen vuotuinen enimmäismäärä on 150 miljoonaa euroa vuoden 2011 hintoina ja että asetuksen (EU) N:o 1309/2013 11 artiklan 1 kohdan mukaan enintään 0,5 prosenttia kyseisestä määrästä eli 179 264 000 euroa vuoden 2020 hintoina voidaan ottaa käyttöön komission aloitteesta annettavaa teknistä tukea varten tietopohjan valmistelun, seurannan ja luomisen sekä siihen liittyvän tiedonkeruun rahoitukseen sekä hallinnollisen ja teknisen tuen, tiedotus- ja viestintätoimien ja asetuksen (EU) N:o 1309/2013 täytäntöönpanoon tarvittavan tilintarkastuksen, valvonnan ja arvioinnin rahoitukseen;
29.

panee tilintarkastustuomioistuimen kertomuksesta merkille, että komission sisäinen tarkastus julkaisi vuonna 2018 tarkastuskertomuksen viranomaisen tulonmuodostuksesta ja toimintoperusteisesta johtamisesta (Revenues and Activity Based Management in the European Securities and Markets Authority) ja että viranomainen on laatinut toimintasuunnitelman parannusta vaativiin osa-alueisiin puuttumiseksi; kehottaa viranomaista tiedottamaan vastuuvapauden myöntävälle viranomaiselle tässä yhteydessä toteutetuista toimenpiteistä;
13.

panee huolestuneena merkille, että viraston mukaan ja tilintarkastustuomioistuimen kertomuksen perusteella henkilöstötaulukkoa ei mukautettu vuonna 2017, vaikka virastolle osoitettiin merkittäviä uusia tehtäviä, ja että tämä aiheutti kriittisen riippuvuuden ulkopuolisesta asiantuntemuksesta tietyillä aloilla; pitää myönteisenä, että terveyden ja elintarviketurvallisuuden pääosaston edustaja ilmoitti viraston hallintoneuvostolle suullisesti, että viraston pyyntö palkata enintään 40 määräaikaista sopimussuhteista toimihenkilöä vuonna 2019 on hyväksytty; on tyytyväinen toimiin, jotka virasto on jo toteuttanut asiaan liittyvien riskien lieventämiseksi, ja kehottaa virastoa tiedottamaan vastuuvapauden myöntävälle viranomaiselle muista tilanteen parantamiseksi tekemistään päätöksistä;
37.

haluaa kuitenkin korostaa varaumia, joita komission yksiköt esittivät tavanomaisten vuotuisten vastuuvapausmenettelyjen aikana, ja kiinnittää huomion siihen, että unionin moninaisten varojen käytön tuloksellisuus vaihtelee jäsenvaltioittain ja että aina on aloja, joilla on parannettavaa; panee tässä yhteydessä merkille, että vuoden 2017 osalta varaumia esittivät — maatalouden ja maaseudun kehittämisen pääosasto seuraavien jäsenvaltioiden osalta: AT, BE, BG, HR, CZ, DK, FI, FR, DE, HU, IT, PT, RO, SK, SI, ES, SE, UK — meri- ja kalastusasioiden pääosasto seuraavien jäsenvaltioiden osalta: BG, CZ, IT, NL, RO — alue- ja kaupunkipolitiikan pääosasto seuraavien jäsenvaltioiden osalta: BG, HR, CZ, ET, FI, FR, DE, HU, IT, LV, PL, RO, SK, SI, SE, UK — työllisyys-, sosiaali- ja osallisuusasioiden pääosasto seuraavien jäsenvaltioiden osalta: AT, CZ, FR, DE, HU, IT, PL, RO, SK, UK — muuttoliike- ja sisäasioiden pääosasto seuraavien jäsenvaltioiden osalta: FI, DE, GR, UK;